નવી મહિન્દ્રા સ્કોર્પિયોને જોઇને તમને લાગશે કે આ એક વૈભવી એસયુવી કાર છે. મહિન્દ્રા પોતાની આ મિડ રેન્જ એસયુવી કારનું નવું વર્ઝન લઇને આવી રહી છે, જેમાં વૈભવી ફીચર્સ આપવામાં આવ્યા છે. મહિન્દ્રાએ સ્કોર્પિયોને પહેલીવાર 2002માં લોન્ચ કરી હતી. ત્યારબાદ આ પહેલીવાર બની રહ્યું છેકે, કંપની તેના નવા વર્ઝનને લોન્ચ કરી રહી છે. તેને ડબલ્યુ 105 કૌડનેમ આપવામાં આવ્યું છે અને તેને 25 સપ્ટેમ્બરના રોજ લોન્ચ કરવામાં આવનારી છે. જોકે નવી સ્કોર્પિયો અંગે કંપનીએ વધુ કોઇ જાહેરાત કરી નથી, પરંતુ તેની તસવીરને જોઇને લાગી રહ્યું છેકે તેને વધારે વૈભવી બનાવવામાં આવી છે.